Dis die manier waarop God ons gemaak het. Ons is nie “gebou” vir onsekerheid nie. Ons floreer te midde van gesonde uitdagings. Daarvan het die lewe sommer baie en dit bou karakter en laat ons toeneem in ons vertroue op die Here.
Die digter vind sy krag en vertroue in ŉ noue geloofsverbintenis met die Here. Vroegdag is hy besig met die Here se Woord en beleef hy die Here se teenwoordigheid. Vroegdag is daar ŉ loflied in sy gemoed.
As ek soggens vroeg tyd saam met die Here deurbring en veral in die lente en somer hoor hoe die voëltjies vrolik dankliedere sing, raak ek sommer liries oor die lewe en oor God.